Мы махуэхэм
ЩIышылэм и 30, гъубж
Азербайджаным и таможнэ къулыкъум и лэжьакIуэхэм я махуэщ
Индием и щхьэхуитыныгъэм щIэбэну хэкIуэдахэр ягу къыщагъэкIыж махуэщ
1790 гъэм дунейм щыяпэу Инджылызым щащIащ псым гузэвэгъуэ щыхэхуа цIыхум щыдэIэпыкъукIэ къагъэсэбэп хъуну кхъуафэжьейр.
1801 гъэм император Павел Езанэм Iэ тридзащ Картли-Кахетие пщыгъуэр Урысейм къыхэгъэхьэным теухуа унафэм.
1863 гъэм Урысейм унафэ къыщащтащ цIыхум судкIэ удын ебдзынуи, дамыгъэ тебдзэнуи хуит уимыщIу.
1916 гъэм Новгород Ищхъэрэм цIыхубэ университет къыщызэIуахащ.
1930 гъэм Москва уэзджынэшхуэхэм щеуэну хуит зымыщI унафэ къащтащ.
1933 гъэм цIыху куэдым я мыгъуагъэу къыщIэкIа унафэ къыщащтащ Германием — Гитлер а къэралым и рейхсканцлеру ягъэуващ.
1943 гъэм 6-нэ нэмыцэдзэм Сталинград деж зыщитащ. Ар Хэку зауэшхуэм советыдзэхэр щытекIуэным щIэдзапIэ хуэхъуауэ къалъытэ.
1948 гъэм Санкт-Мориц (Швейцарие) къыщызэIуахащ V щIымахуэ Олимп джэгухэр.
США-м и 32-нэ президенту щыта Рузвельт Франклин къызэралъхурэ илъэси 136-рэ ирокъу.
Совет композитор, РСФСР-м и цIыхубэ артист, Сталиным и цIэр зезыхьэ саугъэтыр тIэунейрэ зыхуагъэфэща Дунаевский Исаак къызэралъхурэ илъэси 118-рэ ирокъу.
Совет кинорежиссёр цIэрыIуэ, актёр, сценарийхэр зытхыу щыта, СССР-м и цIыхубэ артист Гайдай Леонид къызэралъхурэ илъэс 95-рэ ирокъу.
Швецием щыщ политик, а къэралым и премьер-министр къулыкъум тIэунейрэ хаха Пальме Улоф къызэралъхурэ илъэс 91-рэ ирокъу.
Совет шахматист, дунейпсо чемпион Спасский Борис и ныбжьыр илъэс 81-рэ ирокъу.
Беслъэней къуажэм дэт сымаджэщым и дохутыр нэхъыщхьэ, УФ-м щIыхь зиIэ и дохутыр, КъШР-м и цIыхубэ дохутыр Къуэн Валентинэ къыщалъхуа махуэщ.
Жылагъуэ лэжьакIуэ, УФ-м и Кинематографистхэм я зэгухьэныгъэм хэт, шэрджэс щIыналъэм теухуа фильм зыбжанэ тезы-ха Нэгъаплъэ Аскэрбий и ныбжьыр илъэс 64-рэ ирокъу.
Иорданием 1999 гъэ лъандэрэ и пащтыхь Абдалла ибн Хъусейн и ныбжьыр илъэс 56-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ. Махуэм хуабэр градуси 2 — 4, жэщым щIыIэр градуси 2 — 1 щыхъунущ.
ЩIышылэм и 31, бэрэжьей
Фаджэ (проказа) узыфэр зыпкърытхэм защIэгъэкъуэным и дунейпсо махуэщ
ДыщэкIым и дунейпсо махуэщ
1714 гъэм Пётр Езанэм и унафэкIэ къызэрагъэпэщащ Урысейм щыяпэ музейр – Кунсткамерэр.
1729 гъэм Истамбыл щытрадзащ хьэрып хьэрфхэр къагъэсэбэпурэ ятха япэ тхылъыр — тырку псалъалъэр.
1865 гъэм цIыхур ягъэпщылIу мыдэным теухуа зэхъуэкIыныгъэ я конституцэм хилъхьащ США-м и Конгрессым. КъыкIэлъыкIуэ махуэм къэралым и президент Линкольн Авраам Iэ щIидзащ абы теухуа унафэм.
1893 гъэм «Кока-Кола» сату дамыгъэр япэу къагъэсэбэпащ.
1924 гъэм Советхэм я етIуанэ съездым къыщащтащ СССР-м и япэ Конституцэр.
1989 гъэм уэгум лэжьэн щыщIидзащ цIыху кърырашэкIын щхьэкIэ зэпкъралъхьа кхъухьлъатэ нэхъ ин дыдэм — «Боинг 747-400»-м. Абы зэуэ цIыху 566-рэ ихуэрт.
1991 гъэм КъБАССР-м и Совет Нэхъыщхьэм къищтащ республикэм и къэрал суверенитетым теухуа Декларацэр.
1996 гъэм къащтащ Къэбэрдей-Балъкъэрым щыпсэу лъэпкъхэм я бзэхэм зегъэужьыным теухуа къэрал программэр.
Австрием къыщалъхуа, дуней псом цIэрыIуэ щыхъуа композитор Шуберт Франц къызэралъхурэ илъэс 221-рэ ирокъу.
Тхыдэдж, филолог, журналист КIашэ Адэлджэрий къызэралъхурэ илъэси 181-рэ ирокъу.
Совет дзэзешэ, маршал, Совет Союзым тIэунейрэ и ЛIыхъужь Чуйков Василий къызэралъхурэ илъэси 118-рэ ирокъу.
Куржы кинорежиссёр, СССР-м и цIыхубэ артист, Лениным и цIэр зезыхьэу щыта саугъэтыр зрата Абуладзе Тенгиз къызэралъхурэ илъэс 94-рэ ирокъу.
Адыгей уэрэджыIакIуэ цIэрыIуэ, композитор, УФ-м и цIыхубэ артисткэ Сэмэгу Гуащэнагъуэ къызэралъху-рэ илъэс 90 ирокъу.
Актрисэ, режиссёр Глаголевэ Верэ и ныбжьыр илъэс 62-рэ ирокъу.
Журналист, «Адыгэ псалъэ» газетым и лэжьакIуэ Ныбэжь Таисэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ, къешх-къесу щыщытынущ. Махуэм хуабэр градус 1 — 3, жэщым щIыIэр градуси 2 — 1 щыхъунущ.
